Ir-Regolament tal-Kummissjoni (KE) Nru. 1185/98
tat-8 ta’ Ġunju 1998
li jemenda r-Regolament (KE) Nru. 2271/95 dwar il-bejgħ ta’ ċerti prodotti fis-settur taċ-ċanga u tal-vitella minn aġenziji ta’ ntervent lil ċerti istituzzjonijiet u strutturi ta’ welfare
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru. 805/68 tas-27 ta’ Ġunju 1968 dwar l-organizzazzjoni komuni tas-suq taċ-ċanga u l-vitella [1], kif emendat l-aħħar mir-Regolament (KE) Nru. 2634/97 [2], partikolarment l-Artikolu 7(3) ta’ dan ir-Regolament,
Billi r-Regolament tal-Kummissjoni (KE) Nru. 2281/95 [3] jipprovdi għall-bejgħ bi prezzijiet fissi ta’ isħma ta’ ntervent miżmuma minn diversi Stati Membri; billi l-prodotti u l-prezzijiet stabbiliti f’ dak ir-Regolament għandhom jiġu emendati biex jibdew jieħdu in kunsiderazzjoni il-provvista ta’ ħażniet ta’ ntervent;
Billi l-miżuri msemmija f’ dan ir-Regolament huma konformi ma’ l-opinjoni tal-Kumitat Maniġerjali taċ-Ċanga u l-Vitella,
ADOTTAT DAN IR-REGOLAMENT
Artikolu 1
F’ Regolament (KE) Nru. 2271/95 l-Anness I u l-Anness II huma mibdula b’ l-Anness I u l-Anness II ta’ dan ir-Regolament.
Artikolu 2
Dan ir-Regolament jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal- Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta’ Ġunju 1998.